Какав је поступак за добијање стручног мишљења Министарства унутрашње и спољне трговине ?

У складу са Законом о републичким административним таксама и Тарифом републичких административних такси као саставним делом Закона, прописано је плаћање таксе:

- за захтев за давање тумачења, објашњења, односно мишљења о примени републичких прописа, физичком лицу у износу од 1.910,00 динара,

- за захтев за давање тумачења, објашњења, односно мишљења о примени републичких прописа правном лицу, односно предузетнику, односно физичком лицу уписаном у посебан регистар, које обавља делатност слободне професије уређену посебним прописом, у износу од 15.500,00 динара.

Број рачуна је : 840-742221843-57, модел 97, позив на број :50016, сврха уплате : Републичка административна такса. Прималац средстава је : Буџет Републике Србије

За добијање стручног мишљења Министарства унутрашње и спољне трговине, потребно је да захтев за мишљење у писаној форми доставите непосредно на писарницу или упутите поштом на адресу :

Министарство унутрашње и спољне трговине

Немањина 22-26

11000 Београд

Уз захтев је потребно доставити и фотокопију уплатнице као доказ о плаћеној администартивној такси.